An emglevioù a save ivez ur sistem parder digemm e-keñver an dollar stadunanat, ar moneizh nemetañ amdroadus penn-da-benn en aour. Dre mo doa ar Stadoù-Unanet ur mirva aour tost da tri chard ar mirva bedel, an dollar US a voe dre ret choazet evel moneizh mirva. Evit finañsiñ ar brezel, ar galloudoù europat o deus ranket gwerzhañ o stokoù aour dar Stadoù-Unanet. Evel-se, ar sistem moneizhel nevez ne oa ket mui diazezet nemetken war an aour a oa gant ar bankoù kreiz, met ivez war an dollar US, as good as gold (kenkoulz hag aour), gant un talvoud gwarantet gant Mirad kevreadel ar Stadoù-Unanet, kement ha galloud ekonomikel ar vro.